joelniklaus/EU_Wikipedias huggingface dataset:
Ελαιογραφία

Ως ελαιογραφία ορίζεται η διαδικασία της ζωγραφικής με χρωστικές ουσίες ανακατεμένες με ξηραινόμενο έλαιο, συνήθως  λινέλαιο, σε ειδικά προετοιμασμένο καμβά. Διαφορετικά έλαια προσδίδουν διάφορες ιδιότητες στο χρώμα, όπως η φωτεινότητα ή ο διαφορετικός χρόνος ξήρανσης. Ορισμένες διαφορές επίσης σχετίζονται με τη λάμψη των χρωμάτων, ανάλογα με το έλαιο. Ο ζωγράφος μπορεί να χρησιμοποιήσει πολλά διαφορετικά έλαια στο ίδιο έργο ανάλογα με τις ειδικές χρωστικές ουσίες και τα επιθυμητά αποτελέσματα.

Ιστορία
Η ελαιογραφία ήταν ήδη γνωστή από την αρχαιότητα. Ο Πλίνιος ο πρεσβύτερος αναφέρει πως ο Απελλής χρησιμοποιούσε ξηραινόμενα έλαια στο 35ο βιβλίο της Φυσικής Ιστορίας (Naturalis Historia). Ο Αέτιος ο Αμιδηνός στα τέλη του 5ου αρχές του 6ου αι. αναφέρει τη χρήση του καρυδέλαιου ως στεγνωτικού και προστατευτικού μέσου των έργων που παράγονταν με τη μέθοδο της εγκαυστικής.

Το λάδι ως στεγνωτικό μέσο φαίνεται, επίσης, πως χρησιμοποιήθηκε στις βουδιστικές τοιχογραφίες Ινδών και Κινέζων ζωγράφων στο δυτικό Αφγανιστάν, ανάμεσα στον πέμπτο και δέκατο αιώνα. Ωστόσο, δεν έγινε δημοφιλής στην Ευρώπη έως τον 16ο αιώνα.

Η τεχνική της ελαιογραφίας εφαρμόστηκε στη δυτική τέχνη της βόρειας Ευρώπης κατά τη διάρκεια του μεσαίωνα κατά τον 12ο αιώνα και έγινε σταδιακά το κύριο μέσο για τη δημιουργία έργων τέχνης. Η μετάβαση ξεκίνησε με την πρώιμη φλαμανδική ζωγραφική στη βόρεια Ευρώπη με ζωγράφους όπως οι αδελφοί βαν Άικ και κατά την περίοδο της αναγέννησης αντικατέστησε σχεδόν ολοκληρωτικά την τεχνική της τέμπερας στις περισσότερες ευρωπαϊκές χώρες. Λανθασμένα η «επινόηση» της ελαιογραφίας είχε αποδοθεί στον Γιαν βαν Άικ, όπως φαίνεται άλλωστε από το χειρόγραφο του Θεόφιλου του πρεσβύτερου  Schedula diversarum artium ("Κατάλογος διαφόρων τεχνών") που συντέθηκε μεταξύ του 1100 και του 1120 καταρρίπτοντας τον μύθο που αποδίδει την πατρότητα της ελαιογραφίας στους αδελφούς βαν Άικ.

Παραπομπές σημειώσεις

Περαιτέρω ανάγνωση

Τεχνικές ζωγραφικής
Λαγουδάκι του Πάσχα

Το λαγουδάκι του Πάσχα είναι φολκλορική φιγούρα και ταυτόχρονα σύμβολο της άνοιξης σε πολλές βόρειες ευρωπαϊκές χώρες. Απεικονίζεται σαν λαγός που φορά ρούχα και κρατά πασχαλινά αυγά. Η ρίζες του βρίσκονται στην Λουθηρανή Γερμανία όπου κατά το έθιμο είχε το ρόλο του δικαστή και αξιολογούσε την συμπεριφορά των μικρών παιδιών κα  την αρχή των εορτών του Πάσχα. Εκτός από τα αυγά, συχνά κρατούσε καραμέλες και έφερνε παιχνίδια στα σπίτια των μικρών παιδιών, έθιμο παρόμοιο με αυτό του Άγιου Βασίλη την πρωτοχρονιά.

Συμβολισμοί
Κατά την αρχαιότητα, σύμφωνα με τα γραπτά των Πλίνιου, Πλούταρχου, Φιλόστρατου, και Αιλιανού , υπήρχε η αντίληψη ότι  ο λαγός ήταν ερμαφρόδιτος. Επίσης  οι λαγοί  θεωρούνταν, όπως  τα κουνέλια και τα αυγά, σύμβολα γονιμότητας. Κατά τους μεσαιωνικούς χρόνους, αποτελούσε δημοφιλές μοτίβο στην εκκλησιαστική τέχνη. Και αυτό διότι υπήρχε η αντίληψη ότι ο λαγός μπορούσε να αναπαραχθεί χωρίς την απώλεια της παρθενίας, (λόγω των εσφαλμένων ιατρικών γνώσεων της εποχής-φαινόμενο της  πολλαπλής κύησης), με αποτέλεσμα να εμφανίζεται μερικές φορές, στα εικονογραφημένα εκκλησιαστικά χειρόγραφα, σε πίνακες της Παναγίας και του Χριστού καθώς και μαζί με την Αγία Τριάδα (μοτίβο οι τρεις λαγοί)[].

Λαγοί και Αυγά
Από τα πρώτα χριστιανικά χρόνια στις Ορθόδοξες εκκλησίες, υπήρχε το έθιμο της αποχής  κατά τη διάρκεια της νηστείας της Σαρακοστής από τα αυγά. Για να τα διατηρήσει κανείς πρέπει να τα βράσει ή να τα ψήσει και να αρχίσει να τα καταναλώνει όταν η νηστεία τελειώσει. Πολλοί Χριστιανοί της Ανατολικής Ορθόδοξης Εκκλησίας έβαφαν τα αυγά τους κόκκινα  σε αναγνώριση της σταυρικής Θυσίας( αίμα του Χριστού). Χρησιμοποιούσαν επίσης το πράσινο χρώμα (όπως το νέο φύλλωμα αναδύεται μετά το νεκρό χρόνο του χειμώνα). Μετέπειτα οι Προτεστάντες βράζοντας λουλούδια άλλαζαν το χρώμα των αυγών και διακοσμούσαν τα καλάθια και τις πιατέλες  φέρνοντας έτσι την άνοιξη στα σπίτια τους. Σήμερα το έθιμο του Λαγού του Πάσχα  υπάρχει σε πολλές Βόρειες Ευρωπαϊκές χώρες, στον Καναδά καθώς και στις Ηνωμένες Πολιτείες . Ο λαγός πριν το Πάσχα βάφει τα αυγά του κόκκινα και τα κρύβει στους κήπους ώστε τα παιδιά το πρωί της Λαμπρής παίζοντας να τα ψάξουν και να τα βρουν. Το έθιμο αυτό έχει ρίζες στην Λουθηρανή Γερμανία όπως το κατέγραψε ο Γερμανός γιατρός Γκέοργκ Φρανκ φον Φράνκεναου το 1678 στο βιβλίο του "de ovis paschalibus" (περί πασχαλινών αυγών) .

Παραπομπές

Εξωτερικοί σύνδεσμοι

Χριστιανικά σύμβολα
Θρησκευτικά έθιμα
Πασχαλινές παραδόσεις
Μανουέλ ντε Ολιβέιρα

Ο Μανουέλ ντε Ολιβέιρα (πλήρες όνομα: Μανουέλ Καντίντο Πίντο ντε Ολιβέιρα, Manoel Cândido Pinto de Oliveira, Πόρτο, Πορτογαλία, 11 Δεκεμβρίου 1908 – Λισαβόνα, 2 Απριλίου 2015) ήταν Πορτογάλος σκηνοθέτης του κινηματογράφου, ο σημαντικότερος της χώρας του και ένας από τους σπουδαιότερους του κόσμου. Κρατάει τον τίτλο του μακροβιότερου σκηνοθέτη όλων των εποχών. Επίσης παραμένει ο σκηνοθέτης με την χρονικά μεγαλύτερη καριέρα όλων των εποχών, καθώς έφτιαχνε ταινίες απο το 1929 εως το 2015. Με το έργο του διαμόρφωσε τη φυσιογνωμία του πορτογαλικού σινεμά.

Στα νεανικά του χρόνια υπήρξε αθλητής του άλματος επί κοντώ. Ξεκίνησε να ασχολείται με τον κινηματογράφο σε ηλικία 20 ετών, αρχικά ως ηθοποιός και το 1931 δημιούργησε το πρώτο του ντοκιμαντέρ. Ήταν παντρεμένος από το 1940 με τη Μαρία Ιζαμπέλ Μπραντάο ντε Μενέσες ντε Αλμέιντα Καρβαλές και μαζί της απέκτησε τέσσερα παιδιά.
Εκτός των πολλών ντοκιμαντέρ (στα οποία στράφηκε μετά την εισπρακτική αποτυχία της πρώτης του ταινίας) ο Ολιβέιρα γύρισε περισσότερες από πενήντα ταινίες μεγάλου μήκους, ενώ τιμήθηκε με πολλά κινηματογραφικά βραβεία και διακρίσεις.

Πηγές 
• Αγγελική Στελλάκη, σχετικό αφιέρωμα στο in.gr

Εξωτερικοί σύνδεσμοι 

Πορτογάλοι σκηνοθέτες
Σκηνοθέτες βωβών ταινιών
Κατάλογος εκλογικών περιφερειών της Ελλάδας

Ο Κατάλογος εκλογικών περιφερειών της Ελλάδας αφορά τις περιφέρειες της Ελλάδας που έχουν οριστεί για την εκλογή των βουλευτών της Βουλής των Ελλήνων.

Ιστορικά στοιχεία
Στην Ελλάδα η εκλογική περιφέρεια υπήρξε άλλοτε ευρεία και άλλοτε στενή όπως αποκαλούνταν. Η ευρεία εκλογική περιφέρεια εκτεινόταν στα όρια ενός νομού, ενώ η στενή εκλογική περιφέρεια στα όρια μιας επαρχίας.

Ιστορικά η παραπάνω διάκριση έγινε με τον Νόμο ΧΜΗ΄ της 17 Σεπτεμβρίου του 1877 όπου ορίσθηκε η εκλογική περιφέρεια κατά επαρχία, δηλαδή η στενή περιφέρεια. Εννέα χρόνια αργότερα, το 1886, ορίσθηκε η ευρεία περιφέρεια, δηλαδή η κατά νομούς. Τέσσερα χρόνια αργότερα, το 1890 επανήλθε σε ισχύ η στενή βουλευτικά περιφέρεια, η οποία αντικαταστάθηκε και πάλι από την ευρεία εκλογική περιφέρεια το 1906, η οποία και διατηρήθηκε μέχρι το 1928. Τότε, με τον σχετικό νόμο Ν.3824 "Περί εκλογής Βουλευτών" επανήλθε η στενή εκλογική περιφέρεια με εξαίρεση τις λεγόμενες νέες χώρες που ορίσθηκε κατά περιφέρεια Πρωτοδικείου. Ομοίως στενή εκλογική περιφέρεια εκλήφθηκε τότε τόσο ο Δήμος Αθηναίων, όσο και ο Δήμος Πειραιώς. Σημειώνεται ότι το ίδιο έτος με τον νόμο Ν.3786 "Περί συγκροτήσεως της Γερουσίας" ορίσθηκε για την εκλογή των γερουσιαστών η ευρεία εκλογική περιφέρεια, δηλαδή ο νομός.

Τρέχουσες διατάξεις
Κάθε νομός της ελληνικής επικράτειας, όπως τα διοικητικά του όρια είχαν διαμορφωθεί και ίσχυαν την 1η Ιανουαρίου 1985, αποτελεί εκλογική περιφέρεια που προσδιορίζεται με την ονομασία του νομού. Κατ' εξαίρεση, ο Νομός Αττικής διαιρείται σε οκτώ εκλογικές περιφέρειες (Α΄ Αθηνών, Β1΄ Βορείου Τομέα Αθηνών, Β2΄ Δυτικού Τομέα Αθηνών, Β3΄ Νοτίου Τομέα Αθηνών, Α΄ Πειραιώς, Β΄ Πειραιώς, Α΄ Ανατολικής Αττικής, Β΄ Δυτικής Αττικής) και ο Νομός Θεσσαλονίκης σε δύο (Α΄ Θεσσαλονίκης, Β΄ Θεσσαλονίκης).

Από τους 300 βουλευτές της Βουλής των Ελλήνων, στις εκλογικές περιφέρειες εκλέγονται 288. Ο αριθμός των βουλευτικών εδρών κάθε εκλογικής περιφέρειας ορίζεται κάθε φορά με βάση το νόμιμο πληθυσμό της, όπως αυτός προκύπτει από τα αποτελέσματα της τελευταίας απογραφής. Μέτρο για τον υπολογισμό του αριθμού των βουλευτικών εδρών κάθε εκλογικής περιφέρειας είναι το πηλίκο της διαίρεσης του συνολικού αριθμού των δημοτών της επικράτειας δια του συνολικού αριθμού των βουλευτικών εδρών οι οποίες κατανέμονται στις εκλογικές περιφέρειες. Το πηλίκο της διαίρεσης του αριθμού των δημοτών δια του εκλογικού μέτρου αποτελεί τον αριθμό των βουλευτικών εδρών κάθε εκλογικής περιφέρειας. Οι έδρες που απομένουν αδιάθετες, προστίθενται ανά μία ώσπου να συμπληρωθεί ο συνολικός αριθμός 288 εδρών στις εκλογικές περιφέρειες που παρουσιάζουν κατά σειρά το μεγαλύτερο υπόλοιπο.

Αναφορικά με τις ευρωεκλογές για το Ευρωπαϊκό Κοινοβούλιο, η Ελλάδα αποτελεί ενιαία εκλογική περιφέρεια.

Μεταβολές εδρών ανά εκλογική περιφέρεια 
Οι έδρες ανά εκλογική περιφέρεια βάσει των αντίστοιχων απογραφών.

Παραπομπές

Εκλογικές περιφέρειες της Ελλάδας
Ο Φίλαθλος

Ο Φίλαθλος ήταν ελληνική καθημερινή αθλητική εφημερίδα που κυκλοφορούσε πανελλαδικά και ανήκε στον όμιλο των αδελφών Κουρή (Γιώργου και Μάκη). Το πρώτο φύλλο της κυκλοφόρησε στις 30 Νοεμβρίου 1982 και το τελευταίο στις 3 Οκτωβρίου 2011. Ήταν το πρώτο εκδοτικό εγχείρημα των αδελφών Κουρή μετά την Αυριανή, που κυκλοφορούσε από τον Μάρτιο του 1980.

Ο Φίλαθλος έφερε μια νέα αντίληψη στον αθλητικό τύπο, καθώς ήταν η πρώτη μεγάλη μη οπαδική εφημερίδα. Στην ιστορία έμειναν οι στήλες «Χωρίς παρωπίδες» του Ηλία Μπαζίνα, και «Αποδυτηριάκιας», που την έγραφε κυρίως ο Κώστας Καίσαρης, ενώ συχνά δημοσίευαν στην εν λόγω στήλη ο Νίκος Καραγιαννίδης, διευθυντής της εφημερίδας, και ο Γιώργος Γεωργίου, ο οποίος αργότερα απέκτησε μόνιμη στήλη στην εφημερίδα με τίτλο: «Το καφενείο των φιλάθλων». Σήμερα, ο «Αποδυτηριάκιας» συνεχίζει μέσω διαδικτύου.

Τον Αύγουστο του 2013, έγιναν προσπάθειες να επανακυκλοφορήσει η εφημερίδα, με το όνομα «Ο Φίλαθλος της νέας εποχής.» Ωστόσο η προσπάθεια επανέκδοσης ναυάγησε, αφού ο γιος του Γιώργου Κουρή, Ανδρέας, έβγαλε στο διαδίκτυο, την ιστοσελίδα «Ο Φίλαθλος», που ισχυρίζεται ότι είναι συνέχεια της ιστορικής εφημερίδας.

Παραπομπές

Πρώην εφημερίδες με τόπο έκδοσης την Αθήνα
Πρώην αθλητικές εφημερίδες στην ελληνική γλώσσα
Kouris Media Group
Ανγκούν

Η Ανγκούν Τσίτα Σάσμι (29 Απριλίου 1974), γνωστή με το καλλιτεχνικό της όνομα Anggun, είναι Ινδονήσια τραγουδίστρια-τραγουδοποιός, μουσικός, και στιχουργός. Έχοντας ζήσει και εργαστεί στη Γαλλία για πάνω από μία δεκαετία, έχει αποκτήσει και τη γαλλική υπηκοότητα. Έχει ερμηνεύσει κομμάτια στα ινδονησιακά, τα αγγλικά και τα γαλλικά. Στην Ελλάδα έγινε γνωστή με το αγγλόφωνο single της Saviour, το οποίο αποτέλεσε και κομμάτι του soundtrack της ταινίας Transporter 2.

Δισκογραφία

Άλμπουμ στην ινδονησιακή γλώσσα 
 Dunia Aku Punya (1986)
 Anak Putih Abu Abu (1991)
 Nocturno (1992)
 Anggun C. Sasmi... Lah!!! (1993)

Άλμπουμ στην αγγλική γλώσσα 
 Snow on the Sahara (1997)
 Chrysalis (2000)
 Luminescence (2005)
 Elevation (2008)
 Echoes (2011)

Άλμπουμ στη γαλλική γλώσσα 
 Au nom de la lune (1997)
 Désirs contraires (2000)
 Luminescence (2005)
 Elévation (2008)
 Echos (2011)

Φιλμογραφία 
 Earth (2007)

Παραπομπές

Ινδονήσιοι
Γάλλοι τραγουδιστές
Συμμετέχοντες στο διαγωνισμό τραγουδιού Eurovision με τη Γαλλία
Διαγωνισμός Τραγουδιού Eurovision 2012
Συμμετέχοντες στη Eurovision
Ειρήνη Λαμπράκη

Η Ειρήνη (Ρένα) Λαμπράκη (Ιωάννινα 5 Ιανουαρίου 1949 - Σκιάθος 20 Ιουλίου 2018) ήταν Ελληνίδα πολιτικός.

Βιογραφία 
Σπούδασε στη Νομική Σχολή Αθηνών και πραγματοποίησε μεταπτυχιακές σπουδές στο Πανεπιστήμιο του Μονάχου (εμπορικό δίκαιο) και στο Πανεπιστήμιο της Περούτζια (ιστορία της τέχνης και ιταλική λογοτεχνία).

Διετέλεσε βουλευτής του ΠΑΣΟΚ στην εκλογική περιφέρεια Β΄ Αθηνών από το 1977 έως το 1989 και υφυπουργός Πολιτισμού-Απόδημου Ελληνισμού το διάστημα 1988 - 1989. Ήταν επίσης ευρωβουλευτής του ΠΑΣΟΚ (1994-1999).

Πέθανε στις 20 Ιουλίου 2018, ενώ έκανε διακοπές στη Σκιάθο, και ο θάνατός της αποδόθηκε σε παθολογικά αίτια. Η σορός της μεταφέρθηκε στην Αθήνα με μέριμνα της Βουλής των Ελλήνων.

Πηγές

Βουλευτές εκλεγμένοι με το ΠΑΣΟΚ
Βουλευτές Β' Αθηνών
Ευρωβουλευτές εκλεγμένοι με το ΠΑΣΟΚ
Έλληνες υφυπουργοί Πολιτισμού
Ευρωβουλευτές της Ελλάδας εκλεγμένοι την περίοδο 1994-1999
Χούθι

{{Κουτί πληροφοριών πολεμικής παράταξης
|Όνομα                 = Χούθι الحوثيون
|Πόλεμος               = Συμμετοχή στην εξέγερση, στην επανάσταση και στον εμφύλιο πόλεμο της Υεμένης
|Έμβλημα               = 
|Λεζάντα εμβλήματος    = Λογότυπο των Χούθι
|Ίδρυση                = 
|Παύση                 = 
|Ημερομηνίες           = 1994–σήμερα (ένοπλοι από το 2004)
|Ιδεολογία             = Ζαϊντί ΙσλαμισμόςΑντιιμπεριαλισμός<ref>{{cite news|url=http://rt.com/op-edge/245585-us-yemen-policies-middle-east/|title=Will Yemen kick off the War of the two Blocks?'|newspaper=Russia Today}}</ref>Αντισιωνισμός
|Ομάδες                = Χούθι, φυλές Ζαϊντί στο Σαντά
|Ηγέτες                = 
|Φυλές                 = 
|Αρχηγείο              = 
|Δύναμη                = 100.000 μαχητές
|Περιοχή               = Υεμένη Νοτιοδυτική Σαουδική Αραβία
|Υπαγωγή               = 
|Προέλευση             = 
|Εξέλιξη               = 
|Σύμμαχοι              = 
|Αντίπαλοι             = 
|Συμπλοκές             = 
|Ιστοσελίδα            = ansarallah.net
}}
Οι Ανσάρ Αλλάχ (αραβικά: نصر, anṣār allāh, "Υποστηρικτές του Θεού"), γνωστοί περισσότερο ως Χούθι (αραβικά: الحوثيون|, al-Ḥūthiyyūn, ), είναι Ζαϊντί ομάδα που δραστηριοποιείται στην Υεμένη. Η ομάδα αντλεί την ονομασία της από τον Χουσεΐν Μπαντρεντίν αλ-Χούθι, ο οποίος ξεκίνησε επανάσταση στην Υεμένη το 2004 και σκοτώθηκε από τις Ένοπλες δυνάμεις της Υεμένης τον Σεπτέμβριο του ίδιου έτους 
Καθοδηγούμενοι από τον Αμπντούλ-Μαλίκ αλ-Χούθι, πέτυχαν στο πραξικόπημα του 2014-2015 να αποκτήσουν τον έλεγχο σημαντικών εδαφών, της πρωτεύουσας Σαναά και του κοινοβουλίου.

Οι Χούθι φέρεται ότι λάμβαναν σημαντική υποστήριξη από το Ιράν με τη μορφή όπλων, χρημάτων και εκπαίδευσης ήδη από το 2004. Τον Δεκέμβριο του 2009 τηλεγράφημα μεταξύ της Σαναά και διαφόρων υπηρεσιών πληροφοριών που διέρρευσε μέσω του Wikileaks αναφέρει πως διάφοροι αναλυτές πίστευαν ότι οι Χούθι απέκτησαν όπλα στην υεμενική μαύρη αγορά και από διεφθαρμένα μέλη της Ρεπουμπλικανικής Φρουράς.

Διοίκηση
Οι Χούθι ασκούν de facto'' έλεγχο στο μεγαλύτερο τμήμα της βόρειας Υεμένης. Η βόρεια Υεμένη ενώθηκε με την νότια Υεμένη το 1990. Έκτοτε η κυβέρνηση της Υεμένης κατέστειλε επανειλημένα δια της βίας διαμαρτυρίες αποσχιστών.

Παραπομπές

Εξωτερικοί σύνδεσμοι
 
 
 

Επαναστατικές ομάδες στην Υεμένη
Ιστορία της Υεμένης
Αντιαμερικανισμός
Γκρουγιέρ

Το γκρουγιέρ (gruyère), ή γκρουέρα, είναι είδος ελβετικού κίτρινου σκληρού τυριού Π.Ο.Π. από αγελαδινό μη παστεριωμένο γάλα που παίρνει την ονομασία του από το ομώνυμο διαμέρισμα  (Gruyère) του ελβετικού καντονιού του Φριμπούρ (Fribourg) στην Ελβετία, όπου και παράγεται .

Ποικιλίες
Το ελβετικό γκρουγιέρ έχει πολλές ποικιλίες με διαφορετικά προφίλ ωρίμανσης. Παρασκευάζεται και μία βιολογική ποικιλία. Μια ιδιαίτερη ποικιλία παρασκευάζεται μόνο το καλοκαίρι σε 32 μόνο σαλέ των ελβετικών Άλπεων: το Le Gruyère d' Alpage .

Σε γενικές γραμμές, υπάρχουν τα ακόλουθα δύο προφίλ ωρίμανσης:
ελαφρύ/γλυκό: ελάχιστη ωρίμανση 5 μηνών,
αργής ωρίμανσης (réserve): ελάχιστη ωρίμανση 10 μηνών.

Στην Ελβετία συναντάμε και πολλά άλλα προφίλ ωρίμανσης, όπως σιρσουά (surchoix), παλαιωμένο (vieux), αλατισμένο (salé), αλλά αυτά τα προφίλ ωρίμανσης δεν ανήκουν σε προϊόντα Π.Ο.Π..

Το γαλλικό τυρί Le Brouère, που παράγεται στην κοντινή περιοχή των Βόσγιων ορέων (Vosges) της Γαλλίας, θεωρείται ποικιλία γκρουγιέρ.

Le Gruyère Premier Cru
Το Le Gruyère Premier Cru είναι μια ιδιαίτερη ποικιλία, που παράγεται αποκλειστικά στο καντόνι του Φριμπούρ και ωριμάζει για 14 μήνες σε υγρά σπήλαια με υγρασία 95% και θερμοκρασία 13.5 °C (56.3 °F).

Γκρουγιέρ και γραβιέρα
Το γκρουγιέρ προσομοιάζει στην εμφάνιση και τη διαδικασία παραγωγής με τις ελληνικές γραβιέρες, με τις οποίες συχνά συγχέεται, αλλά διαφέρει στη γεύση και τη σύσταση καθώς οι ελληνικές γραβιέρες Π.Ο.Π. παρασκευάζονται αποκλειστικά από πρόβειο ή αιγοπρόβειο παστεριωμένο γάλα (με εξαίρεση τις γραβιέρες Π.Ο.Π. Νάξου και Σύρου(Σαν Μιχάλη), οι οποίες γίνονται με αγελαδινό γάλα, του οποίου όμως η γεύση εξαρτάται από τα χόρτα της ελληνικής νησιωτικής υπαίθρου με τα οποία εκτρέφονται τα ζώα ).

Παραπομπές

Εξωτερικοί σύνδεσμοι
 http://www.gruyere.com/en/the-8-stages-of-production Ιστοχώρος του Le Gruyère Π.Ο.Π. 
 http://www.gruyere-alpage.ch Ιστοχώρος του Le Gruyère d' Alpage 

Οικονομία της Ελβετίας
Σκληρά τυριά
Προϊόντα προστατευόμενης ονομασίας προέλευσης
Τυριά αγελαδινού γάλακτος
Ελβετικά τυριά
Χαΐμ Μοσέ

Ο Χαΐμ Μοσέ (Εβραϊκά: חיים משה, γεν. 20 Σεπτεμβρίου 1955) είναι Ισραηλινός τραγουδιστής. Συγκαταλέγεται στις σημαντικότερες Μεσογείου Τραγουδιστές στο Ισραήλ και τη Μέση Ανατολή, Τραγουδάει κυρίως στα εβραϊκά, αλλά επίσης τραγουδά ελληνικά, τουρκικά και αραβικά τραγούδια. Ο Μοσέ γεννήθηκε στην Υεμένη από Εβραίους γονείς στο Ραμάτ Χασαρόν.

Παραπομπές

Εξωτερικοί σύνδεσμοι
 

Ισραηλινοί μουσικοί
Σείριος ποταμός

Ο Σείριος ή Ρέμα Γοργόπης ή Πλατύ Ρέμα είναι ποταμός της Μακεδονίας που πηγάζει από το Πάικο και, έπειτα από μια σύντομη διαδρομή, καταλήγει στον ποταμό Αξιό στα ανατολικά του Καμποχωρίου.

Περιγραφή 
Ο Σείριος, ο οποίος αποτελεί παραπόταμο του ποταμού Αξιού, πηγάζει από τις ανατολικές πλαγιές του Πάικου. Ο κύριος κλάδος του είναι o Στραβοπόταμος ή Μαύρο ποτάμι, που πηγάζει δυτικά των Λιβαδίων και διασχίζει τις ανατολικές πλαγιές του Πάικου ανάμεσα στην Καστανερή και την Κάρπη, όπου παίρνει το όνομα Μαυροπόταμος. Στο μέσο ρου του Σείριου που λέγεται Μαυροπόταμος χύνονται και οι πηγές της κορυφής Κοκκινόπετρα ή Καντάστι, 1607μ. υψόμετρο. Στη συνέχεια φτάνει βόρεια της Γουμένισσας, όπου συναντά τον άλλο μεγάλο κλάδο, το Μεγάλο ποτάμι. 

Το Μεγάλο ποτάμι πηγάζει σε υψόμετρο 1.307 μέτρα δυτικά της Καστανερής και νότια των Λιβαδίων. Σ' αυτό χύνονται οι πηγές της Καστανερής. Έπειτα ο ποταμός περνά ανατολικά της Γρίβας και φτάνει βόρεια της Γουμένισσας όπου εκβάλλει στο Μαυροπόταμο, τον κύριο κλάδο του Σείριου, στη θέση "Δυο Ποτάμια". 

Κατόπιν, ο Σείριος περνά δυτικά της Γοργόπης όπου συναντά τον τρίτο κλάδο, το Χαλιά. Ο Χαλιάς πηγάζει από το δάσος ανάμεσα στην Κάρπη και την Πηγή. Μετά τη Γοργόπη ο Σείριος συνεχίζει την ανατολική του πορεία, περνάει βόρεια του Καμποχωρίου και εκβάλλει στον Αξιό μετά από μια πορεία 38 χιλιομέτρων περίπου. 

Ο Σείριος είναι γνωστός από την αρχαιότητα για τα μεγάλα πλατάνια και τις οξιές που φύονται στις όχθες του και δημιουργούν μια παχιά σκιά μέσα στην οποία ρέουν τα κρύα νερά του. Ο ποταμός έχει ροή όλο το έτος και υδρεύει την ευρύτερη περιοχή της Παιονίας, ενώ την άνοιξη είναι ιδιαίτερα ορμητικός. Στο ορεινό του τμήμα σχηματίζονται πολλοί καταρράκτες ενώ στο κατώτερο τμήμα του Στραβοπόταμου, που ονομάζεται Μαύρο ποτάμι, υπάρχει έντονη αλιευτική δραστηριότητα.

Πηγές 
Όμορφος κόσμος, μαγικός, Φθινοπωρινή βόλτα στο πανέμορφο όρος Πάικο
Υπουργείο Αγροτικής Ανάπτυξης, Αποτελέσματα Λεκάνης Αξιού, Υδρογεωλογικά Στοιχεία 
Δήμος Παιονίας, Οι δρόμοι του κρασιού στη Γουμένισσα 

Παραπόταμοι του Αξιού
Ποταμοί της Μακεδονίας
Γεωγραφία του Κιλκίς
Νομός Κιλκίς
Δήμος Παιονίας
Ιωάννης Τσακλίδης

Ο Ιωάννης Τσακλίδης είναι Έλληνας πολιτικός.

Γεννήθηκε το 1951 στο Χορτοκόπι Καβάλας. Σπούδασε πολιτικός μηχανικός στην Πολυτεχνική Σχολή του Αριστοτελείου Πανεπιστημίου Θεσσαλονίκης.

Διετέλεσε βουλευτής Καβάλας του ΠΑΣΟΚ έχοντας εκλεγεί σε όλες τις αναμετρήσεις πρώτος από το 1981 έως το 2007. Χρημάτισε υφυπουργός Περιβάλλοντος, Χωροταξίας και Δημοσίων Έργων (ΥΠΕΧΩΔΕ) τα διαστήματα 1988 - 1989, 1994 - 1996 και 2001 - 2004.

Από τον Μάρτιο του 2010 έως τον Δεκέμβριο του 2012 ήταν πρόεδρος της Εγνατίας Οδού ΑΕ. Τα περισσότερα έργα στην Καβάλα έχουν την σφραγίδα του.

Πηγές

Έλληνες πολιτικοί μηχανικοί
Βουλευτές εκλεγμένοι με το ΠΑΣΟΚ
Βουλευτές Καβάλας
Έλληνες υφυπουργοί Περιβάλλοντος, Χωροταξίας και Δημοσίων Έργων
Μαρία Κυπριωτάκη - Περράκη

Η Μαρία Κυπριωτάκη - Περράκη (1933 - 6 Φεβρουαρίου 2015) ήταν Ελληνίδα ιατρός και πολιτικός, στενή συνεργάτιδα της Μαργαρίτας Παπανδρέου. Διετέλεσε βουλευτής και υφυπουργός του ΠΑΣΟΚ, καθώς και διοικήτρια του ΟΓΑ.

Βιογραφικά στοιχεία
Γεννήθηκε το 1933 στο Ηράκλειο Κρήτης. Σπούδασε στην Ιατρική Σχολή του Πανεπιστημίου Αθηνών και ειδικεύτηκε στη χειρουργική γυναικολογία.

Υπήρξε ιδρυτικό στέλεχος του ΠΑΣΟΚ και γραμματέας του Τομέα Γυναικών, καθώς και πρόεδρος της Ένωσης Γυναικών Ελλάδος (ΕΓΕ), που ίδρυσε η Μαργαρίτα Παπανδρέου. 

Εκλέχθηκε βουλευτής Β΄ Αθηνών το 1977 και το 1981 και βουλευτής Ηρακλείου το 1985. Στη Βουλή πρωτοστάτησε και εισηγήθηκε την αποποινικοποίηση των αμβλώσεων (1986).

Διετέλεσε υφυπουργός Κοινωνικών Υπηρεσιών από τον Οκτώβριο του 1981 μέχρι τον Ιούλιο του 1982, υφυπουργός Υγείας και Πρό­νοιας από τον Ιούλιο του 1982 μέχρι τον Ιούνιο του 1985, υφυπουργός Υγείας, Πρόνοιας και Κοινωνικών Ασφαλίσεων από τον Απρίλιο μέχρι τον Οκτώβριο του 1986, και υφυπουργός Προεδρίας της Κυβερνήσεως, αρμόδια για θέματα ισότητας των δύο φύλων, από το Νοέμβριο του 1988 μέχρι τον Ιούλιο του 1989.

Τέλος, διετέλεσε και Διοικήτρια του ΟΓΑ στην τελευταία κυβέρνηση του Ανδρέα Παπανδρέου (1993 - 1996).

Πέθανε τον Φεβρουάριο του 2015, σε ηλικία 82 ετών.

Πηγές

Έλληνες χειρουργοί
Έλληνες γυναικολόγοι
Βουλευτές εκλεγμένοι με το ΠΑΣΟΚ
Βουλευτές Β' Αθηνών
Βουλευτές Ηρακλείου
Έλληνες υφυπουργοί Κοινωνικών Υπηρεσιών
Έλληνες υφυπουργοί Υγείας και Πρόνοιας
Έλληνες υφυπουργοί Προεδρίας
Έλληνες υφυπουργοί Υγείας Πρόνοιας και Κοινωνικών Ασφαλίσεων
Διοικητές του ΟΓΑ
Ρούλα Κακλαμανάκη

Η Σταυρούλα (Ρούλα) Κακλαμανάκη (1935 - 5 Ιανουαρίου 2013) ήταν Ελληνίδα δικαστικός, συγγραφέας και πολιτικός.

Βιογραφικά στοιχεία
Γεννήθηκε το 1935 στον Πειραιά αλλά καταγόταν από τη Μονεμβασιά. Σπούδασε στη Νομική Σχολή Αθηνών και ακολούθησε καριέρα στο δικαστικό κλάδο. Ήταν θεία του Ολυμπιονίκη Νίκου Κακλαμανάκη.

Έγινε γνωστή από τη γενναία στάση της στην υπόθεση Ρολφ Πόλε: όταν ο τότε εισαγγελέας του Αρείου Πάγου Ευστάθιος Μπλέτσας άσκησε πειθαρχική δίωξη κατά των δικαστών Χ. Σαρτζετάκη, Σ. Βάλλα και Κ. Αλεξόπουλου που είχαν απορρίψει το αίτημα έκδοσης στη Γερμανία του καταζητούμενου για τρομοκρατική δράση Ρολφ Πόλε, η Κακλαμανάκη (τότε πρόεδρος Πρωτοδικών) δημοσίευσε στις εφημερίδες ανοικτή επιστολή κατά του Μπλέτσα όπου ανέφερε:

«Δεν έχετε το δικαίωμα κύριε Εισαγγελέα. Η ανεξαρτησία της Δικαιοσύνης που σε πολλές εγκυκλίους σας προς τους δικαστικούς λειτουργούς τονίσατε και εξήρατε λειτουργεί προς όλες τις κατευθύνσεις. Είναι αρχή και θεσμός. Εκείνοι που επιδιώκουν την εξουδετέρωση του θεσμού αυτού (συνταγματικά κατοχυρωμένου σε διεθνή κλίμακα) και την υπαλληλοποίηση του δικαστικού κλάδου δεν έπρεπε να βρουν στο πρόσωπό σας το κατάλληλο όργανο. Άραγε τούτο το πλήγμα στο διάτρητο στήθος της Δικαιοσύνης μας είναι η χαριστική βολή;»

Παρά τη γενική επιδοκιμασία που είχε η στάση της, ασκήθηκε δίωξη εις βάρος της από την εισαγγελία Εφετών και κλήθηκε σε απολογία έξι μήνες αργότερα. Το πειθαρχικό συμβούλιο του Αρείου Πάγου συνεδρίασε σε δύο βαθμούς και της επέβαλε την πειθαρχική ποινή της «προσωρινής παύσεως ενός μηνός για συμπεριφορά ασυμβίβαστη προς το αξίωμά της, θίγουσα το γόητρο της Δικαιοσύνης». Ακολούθησε η δυσμενής της μετάθεση από την Αθήνα στην Καρδίτσα, με την αιτιολογία της «απώλειας του κύρους της ως δικαστή».

Η Ρούλα Κακλαμανάκη εκλέχθηκε βουλευτής του ΠΑΣΟΚ στην Α΄ Αθηνών το 1981 και το 1985. Στις κυβερνήσεις του Ανδρέα Παπανδρέου διετέλεσε υφυπουργός Κοινωνικών Υπηρεσιών (1981 - 1982), υφυπουργός Κοινωνικών Ασφαλίσεων (1982 - 1985), υφυπουργός Υγείας, Πρόνοιας και Κοινωνικών Ασφαλίσεων (1985 - 1986) και υφυπουργός Εθνικής Παιδείας και Θρησκευμάτων (1988).

Είχε πλούσιο συγγραφικό έργο και μεταξύ άλλων συνέγραψε βιογραφία του Ανδρέα Παπανδρέου σε τρία μέρη: Ανδρέας Παπανδρέου ο ανερχόμενος ηγέτης 1919-1981, Ανδρέας Παπανδρέου ο οραματιστής και ο μεταρρυθμιστής 1981-1985, και Ανδρέας Παπανδρέου ο τελευταίος μάγος της ελληνικής πολιτικής 1985-1996.

Απεβίωσε στις 5 Ιανουαρίου 2013 σε ηλικία 78 ετών.

Πηγές

Έλληνες δικαστικοί
Έλληνες συγγραφείς
Βουλευτές εκλεγμένοι με το ΠΑΣΟΚ
Έλληνες βουλευτές διαγραφέντες
Βουλευτές Α' Αθηνών
Έλληνες υφυπουργοί Κοινωνικών Υπηρεσιών
Έλληνες υφυπουργοί Υγείας Πρόνοιας και Κοινωνικών Ασφαλίσεων
Έλληνες υφυπουργοί Εθνικής Παιδείας και Θρησκευμάτων
Έλληνες υφυπουργοί Κοινωνικών Ασφαλίσεων
Τριφύλλι

Το Τριφύλλι (αναφέρεται συνήθως στο είδος Trifolium dubium και στις ποικιλίες της Μηδικής) ανήκει στα Ψυχανθή φυτά. Τα πιο γνωστά είδη του γένους είναι το λευκό (Trifolium repens) και το κόκκινο (Trifolium pratense).

Ανθεί κυρίως σε εύκρατα κλίματα, αλλά και σε τροπικά κλίματα. Κυρίως στο βόρειο ημισφαίριο, αλλά αρκετά είδη υπάρχουν και στη Νότια Αμερική και στην Αφρική.

Ο νεαρός βλαστός του τριφυλλιού (shamrock) αποτελεί το εθνικό σύμβολο της Ιρλανδίας, καθώς συνδέεται με τον Άγιο Πατρίκιο, καθώς και σύμβολο του Π.Α.Ο.

Καλλιέργεια 

Πολλά είδη του τριφυλλιού καλλιεργούνται εκτενώς ως φυτά ζωοτροφής. Οι πιο δημοφιλείς ποικιλίες για αυτόν τον σκοπό είναι το λευκό τριφύλλι Trifolium repens και το κόκκινο τριφύλλι Trifolium pratense. Το φυτό, είτε σπαρμένο μόνο του, είτε σε συνδυασμό με ήρα, είναι ενσίρωση για πολλούς λόγους: μεγαλώνει ελεύθερα, ξαναφυτρώνοντας έπειτα από επαναλαμβανόμενους θερισμούς· παράγει άφθονη καλλιέργεια· είναι γευστικό και θρεπτικό για τα ζωντανά· διορθώνει την περιεκτικότητα αζώτου του εδάφους, μειώνοντας την ανάγκη για συνθετικά λιπάσματα· μεγαλώνει σε ένα μεγάλο εύρος εδαφών και κλιμάτων· και είναι κατάλληλο είτε για βοσκή είτε για χλωρή κομποστοποίηση.

Εικόνες

Πηγές 
 Α. Ακουμιανάκη, Ε. Ευθυμιάδου, Κ. Τσιγκριστάρης, Φυτά Κηποτεχνίας, 2009.
 gbt.aua.gr Τάξη: Fabales.

Δείτε επίσης 
 Θαλασσινό τριφύλλι (Trifolium squamosum/maritimum)
 Λευκό τριφύλλι (Trifolium repens)
 Τετράφυλλο τριφύλλι, μια σπάνια εκδοχή του Trifolium repens

Παραπομπές

Εξωτερικοί σύνδεσμοι 

Ψυχανθή
Ευρωπαϊκή χλωρίδα
Ανδρέας Καζάζης

Ο Ανδρέας Καζάζης του Αλεξάνδρου είναι Έλληνας πολιτικός.

Γεννήθηκε το 1929 στη Θεσσαλονίκη. Σπούδασε νομικά στο Αριστοτέλειο Πανεπιστήμιο Θεσσαλονίκης και οικονομικές και πολιτικές επιστήμες στο London School of Economics.

Εκλέχθηκε βουλευτής Α΄ Θεσσαλονίκης με το ΠΑΣΟΚ το 1981, και διετέλεσε υφυπουργός Εμπορίου από τον Ιανουάριο του 1984 μέχρι τον Ιούνιο του 1985, στην πρώτη κυβέρνηση του Ανδρέα Παπανδρέου.

Πηγές

Βουλευτές εκλεγμένοι με το ΠΑΣΟΚ
Βουλευτές Α' Θεσσαλονίκης
Έλληνες υφυπουργοί Εμπορίου
Εγιάλ Γκολάν

Ο Εγιάλ Γκολάν (Εβραϊκά: אייל גולן, γεν. 12 Απριλίου 1971) είναι Ισραηλινός τραγουδιστής. Εχει πουλήσει πάνω από 3 εκατομμύρια άλμπουμ στο Ισραήλ. Ένα μεγάλο μέρος από τα τραγούδια του μεταφράστηκαν από τα ελληνικά στα Εβραϊκά.

Βιογραφικό
Γεννήθηκε και μεγάλωσε στο Κfar Marmorek στο Ρεχοβότ. Όταν ήταν τεσσάρων ετών, οι γονείς του χώρισαν και μετακόμισε στο σπίτι της μητέρας του. Εργάστηκε στον τομέα των κατασκευών για πολλά χρόνια, και ήταν παίκτης της Hapoel Marmorek.

ΓκολΤο πρώτο του σόλο άλμπουμ κυκλοφόρησε το 1995. Την επόμενη χρονιά κυκλοφόρησε το δεύτερο άλμπουμ «συναυλία». Αλλά η πραγματική δόξα και φήμη ήρθε με την κυκλοφορία του τρίτου του άλμπουμ - "Without You" (1997), το οποίο έγινε πλατινένιο στο Ισραήλ.

Το 2014 συνελήφθη για φοροδιαφυγή και καταδικάστηκε να πληρώσει πρόστιμο που αντιστοιχεί σε 750.000 δολλάρια Η.Π.Α. και να προσφέρει κοινωνική εργασία επί τέσσερις μήνες.

Παραπομπές 

Ισραηλινοί μουσικοί
Σύνδεσμος Ακαδημιών της Ισπανικής Γλώσσας

Ο Σύνδεσμος Ακαδημιών της Ισπανικής Γλώσσας (ισπανικά: Asociación de Academias de la Lengua Española, ASALE) είναι ο φορέας που ρυθμίζει την ισπανική γλώσσα. Δημιουργήθηκε στο Μεξικό το 1951 και αντιπροσωπεύει την ένωση όλων των επιμέρους ακαδημιών στον ισπανόφωνο κόσμο.

Μέσα από την πρωτοβουλία του τότε προέδρου του Μεξικού Μιγκέλ Αλεμάν Βαλντές, το πρώτο συνέδριο Ακαδημιών συγκλήθηκε με σκοπό τη διατήρηση της ακεραιότητας και την προώθηση της περαιτέρω ανάπτυξης της ισπανικής γλώσσας. Η συνάντηση πραγματοποιήθηκε το διάστημα μεταξύ της 23ης Απριλίου και της 6η Μαΐου του 1951 και είχε ως αποτέλεσμα τη δημιουργία της ASALE και της μόνιμης επιτροπής της, η οποία εδρεύει στη Μαδρίτη. Η Βασιλική Ισπανική Ακαδημία (RAE) δεν ήταν παρούσα κατά την πρώτη συνεδρίαση, αλλά συμμετείχε στη Μόνιμη Επιτροπή. Από το δεύτερο συνέδριο που συγκλήθηκε το 1956 και έπειτα, η RAE έχει διαρκή συμμετοχή.

Η συνεργασία μεταξύ της RAE και των άλλων ακαδημιών εκφράστηκε στη συγγραφή από κοινού του Diccionario de la RAE (ξεκινώντας από την έκδοση 22, που δημοσιεύθηκε το 2001), καθώς και η έκδοση του 1999 του Ortografía θεωρήθηκε μια πραγματική πανισπανόφωνη εργασία. Τα σχέδια κοινών δράσεων περιλαμβάνουν την επεξεργασία του Gramática και την κατάρτιση του Diccionario de americanismos. Το 2000 η ASALE διοργάνωσε τη Σχολή Ισπανόφωνης Λεξικογραφίας και το Ίδρυμα Καρολίνα για την προώθηση της ισπανικής λεξικογραφίας.

Μαζί με τη RAE, η ASALE κέρδισε το Βραβείο του Πρίγκιπα των Αστουριών για την Ειρήνη το 2000.

Οργανισμός 
Η ASALE συνεδριάζει κάθε τέσσερα χρόνια, με επικεφαλής μία μόνιμη επιτροπή που απαρτίζεται από τον πρόεδρο, τον γενικό γραμματέα, τον ταμία της RAE και τέσσερα μέλη του διοικητικού συμβουλίου που προέρχονται από τις συνδεδεμένες ακαδημίες και που περιστρέφονται σε ετήσια βάση. Κατά τη διάρκεια του Τρίτου Συνεδρίου των Ακαδημιών που πραγματοποιήθηκε στην Μπογκοτά της Κολομβίας το 1960, επιτεύχθηκε μια συμφωνία με την οποία οι κυβερνήσεις των χωρών που είναι μέλη της ASALE, θα είναι υποχρεωμένες να παρέχουν οικονομική στήριξη προς τις αντίστοιχες ακαδημίες τους και στην ευρύτερη ένωση.

Ακαδημίες 
Δεν υπάρχει καμία ρυθμιστική αρχή για την Ισημερινή Γουινέα, οι ισπανόφωνοι της οποίας αποτελούν την πλειοψηφία του πληθυσμού, ούτε για το Μπελίζ, που το ένα τρίτο του πληθυσμού είναι ισπανόφωνοι. Τα ισπανικά ομιλούνται επίσης στην Ανδόρρα και το Γιβραλτάρ, που συνορεύουν με την Ισπανία.

Παραπομπές

Εξωτερικοί σύνδεσμοι 
 

Ισπανική γλώσσα
Ισπανικη
Χρήστος Οικονόμου

Ο Χρήστος Οικονόμου είναι Έλληνας ιατρός και πολιτικός.

Γεννήθηκε το 1935 στον Πειραιά, αλλά κατάγεται από τα Τρίκαλα. Σπούδασε στην Ιατρική Σχολή του Πανεπιστημίου Αθηνών.

Ήταν βουλευτής Τρικάλων του ΠΑΣΟΚ για 23 χρόνια, από το 1977 μέχρι το 2000, και διετέλεσε υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 μέχρι τον Ιούλιο του 1989.

Πηγές

Έλληνες ιατροί του 20ου αιώνα
Βουλευτές εκλεγμένοι με το ΠΑΣΟΚ
Βουλευτές Τρικάλων
Έλληνες υφυπουργοί Υγείας Πρόνοιας και Κοινωνικών Ασφαλίσεων
Μάχη του Καλονύκτη

Η μάχη του Καλονύκτη ήταν πολεμική εμπλοκή της επανάστασης του 1866 στην Κρήτη με νικηφόρα έκβαση για τους Τούρκους.

Η εξέλιξη των γεγονότων
Στις 8 ή 9 Δεκεμβρίου 1868 Έλληνες επαναστάτες προστρέχοντες εις βοήθειαν του Πετροπουλάκη και ερχόμενοι από τα Ρούστικα σε σύντομο χρόνο, αρχικά απέκρουσαν ισχυρό Τουρκικό απόσπασμα ορμώμενο από το Ρέθυμνο στον Καλονύκτη. Κι ενώ τους είχαν πολιορκήσει, κατά τις 5 μ.μ. αναγκάστηκαν να υποχωρήσουν κατά τα Ρούστικα, καθώς έφθασαν υπέρτερες σε αριθμό εχθρικές ενισχύσεις. Από την ελληνική πλευρά σκοτώθηκαν οι: οπλαρχηγός των 13 χωριών του Ακρωτηρίου Αναγνώστης ή Αντώνιος Νικ. Τσουχλαράκης ή Τσούχλαρης από το Χωρδάκι Ακρωτηρίου και οι Γαυγιωτάκης ή Γαυδιωτάκης ή Γαβιοτάκης Κ. και Χατζηδάκης Γ., οι οποίοι ετάφησαν στα Ρούστικα. Τραυματίσθησαν οι Τσόντος και Τσιτσιρίδης.

Παραπομπές

Πηγές
 Ψιλλάκης Βασίλειος Ιστορία της Κρήτης
 Αναζήτηση Πεσόντων - Γενικό Επιτελείο Στρατού 
 ΤΣΟΝΤΟΣ ΛΑΜΠΗΣ ή Τσοντολάμπης. Καπετάνιος επανάστασης 1866-69 
 Τσόντος ή Τσοντάκης - Σφακιά η ρίζα της Κρήτης
 Δεληγιαννάκης - Σφακιά η ρίζα της Κρήτης
 Παναγιώτου Κ. Κριάρη Ιστορία της Κρήτης από των αρχαιοτάτων χρόνων μέχρι τέλους της επαναστάσεως του 1866 σελίδα 751 Βιβλιοθήκη της Βουλής των Ελλήνων 
 Καλλονάς Στυλιανός, Η Κρήτη Ολοκαύτωμα (1866-1869). Αθήναι, 1963, σελ. 326
 Αναστασάκης Μιχαήλ: Ιστορία της Κισσάμου επί Τουρκοκρατίας, σελ. 212
 

Καλονύκτη
Μέγα Ρέμα

Το Μέγα Ρέμα ή Ρέμα Πρωτομαγιάς, παλαιότερα Κοτζά Ντερέ είναι ποταμός της Μακεδονίας που πηγάζει από το Πάικο και, έπειτα από μια σύντομη διαδρομή, καταλήγει στον ποταμό Αξιό στα βορειοδυτικά του Πευκοδάσους.

Περιγραφή 
Το Μέγα Ρέμα, το οποίο αποτελεί παραπόταμο του ποταμού Αξιού, πηγάζει από τις βόρειες πλαγιές του Πάικου. Η πορεία του ξεκινά ανατολικά του ακατοίκητου οικισμού Τρία Έλατα Πέλλας, περνά βόρεια των Λιβαδίων και συνεχίζει την πορεία του νότια της Κούπας, όπου σχηματίζονται πολλοί καταρράκτες, ένας εκ των οποίων καταλήγει στη Σμαραγδένια λίμνη. Στη συνέχεια η πορεία του γίνεται νοτιοανατολική και καταλήγει στην τεχνητή λίμνη Μεταλλείου. Μετά τη λίμνη Μεταλλείου συνεχίζει βόρεια της Πηγής και μετά από μία βορειοανατολική πορεία, εκβάλλει στον Αξιό στο ύψος του Πευκοδάσους, στη νότια έξοδο του φαραγγιού του Αγίου Παντελεήμονα, στη νότια απόληξη του λόφου Μπατσόβου. Παραπόταμοί του είναι το Ρέμα Πεπονιάς, το Λυκόρεμα και το Κρυονέρι ή Κρύο Ρέμα.

Το Μέγα Ρέμα είναι γνωστό και ως Ρέμα Πρωτομαγιάς, καθώς την Πρωτομαγιά, όλη η περιοχή Παιονίας και ιδιαίτερα οι κάτοικοι των παρόχθιων οικισμών της Αμφαξίτιδας, συγκεντρώνονται στις όχθες του ποταμού, στο ύψος της Πηγής, προκειμένου να εορτάσουν την ημέρα με υπαίθριες δραστηριότητες, ψησταριές και αθλοπαιδιές. 

Το Μέγα Ρέμα είναι γνωστό για τους πολλούς καταρράκτες του, καθώς και για τα ψάρια του, τα καβούρια (potamon fluviatile) και τις καραβίδες του γλυκού νερού που συγκεντρώνουν πλήθος αλιέων στις όχθες του, καθώς και στη λίμνη Μεταλλείου. Ο ποταμός έχει ροή όλο το έτος και σ' αυτό εκφορτίζουν οι πηγές Λέχνιτς, Μαντέμου και Κούπας. Στις διαδρομές του Μεγάλου Ρέματος μέσα στις δασώδεις πλαγιές του Πάικου συναντά κανείς διάσπαρτα ερείπια γεφυρών από την παλαιά σιδηροδρομική γραμμή που λειτουργούσε για τις ανάγκες των μεταλλείων αργύρου τον 20ο αιώνα κοντά στο Σκρα.

Πηγές 
Visit Greece, Περίπατος στο Μέγα Ρέμα 
Υπουργείο Αγροτικής Ανάπτυξης, Αποτελέσματα Λεκάνης Αξιού, Υδρογεωλογικά Στοιχεία 
Στρατηγική Μελέτη Περιβαλλοντικών Επιπτώσεων του Σχεδίου "Επικαιροποίηση Ρυθμιστικού Σχεδίου Θεσσαλονίκης"

Παραπόταμοι του Αξιού
Ποταμοί της Μακεδονίας
Γεωγραφία του Κιλκίς
Νομός Κιλκίς
Δήμος Παιονίας
Energia (πύραυλος)

Ο Energia (Ρώσικα: Энергия, Αγγλικά: Energy)  ήταν ένας Σοβιετικός πυραυλοφορέας, μεγάλης μεταφορικής ικανότητας, που σχεδιάστηκε από την NPO Energia για τις ανάγκες του διαστημικού προγράμματος Μπουράν ενώ  η αναπτυξή του ξεκίνησε το 1976.

Αποτελείτο από τέσσερις προσδεδεμένους στο κεντρικό στάδιο πυραύλους, με κινητήρες RD-170 υγρών καυσίμων (κυροζίνης-υγρού οξυγόνου) και το κεντρικό στάδιο με τον κινητήρα RD-0120 καυσίμων υγρού υδρογόνου-υγρού οξυγόνου.

Ο πύραυλος ήταν ικανός να τοποθετεί φορτία 100 τόνων σε χαμηλή γήινη τροχιά, 20 τόνων σε γεωστατική τροχιά και μέχρι 32 τόνων σε τροχιά για μετάβαση στην Σελήνη.

Ανάπτυξη

Η ανάπτυξη του Energia ξεκίνησε μετά την απόφαση ακύρωσης του ανεπιτυχούς προγράμματος  εξέλιξης του πυραύλου Ν1. Υποδομές και εγκαταστάσεις  του προγράμματος αυτού χρησιμοποιήθηκαν για την ανάπτυξη του Energia όμοια με την πρακτική της επαναχρησιμοποίησης  των υποδομών του Saturn V  για την ανάπτυξη του Διαστημικού Λεωφορείου που ακολούθησε η NASA .

Ο Energia σχεδιάστηκε  να εκτοξεύει το επαναχρησιμοποιούμενο σκάφος Μπουράν και για αυτό τον λόγο η σχεδίαση προέβλεπε να φέρει το φορτίο του τοποθετημένο πλευρικά και όχι στην κορυφή του όπως συμβαίνει με τους υπόλοιπους πυραυλοφορείς. Αργότερα προτάθηκε ο Energia να χρησιμοποιηθεί και  σαν μεγάλης μεταφορικής ικανότητας γενικής χρήσης πυραυλοφορέας με την απαραίτητη προσθήκη ενός ανωτέρου (τελικού) σταδίου. Έτσι,  η πρώτη πτήση του Energia ήταν να μεταφέρει το στρατιωτικό σκάφος Polyus σαν το ωφέλιμο φορτίο του.

Διακοπή

Η παράγωγη του πυραυλοφορέων Energia σταμάτησε με την πτώση της Σοβιετικής  Ένωσης και την διακοπή του προγράμματος Μπουραν. Έκτοτε ,  υπήρξε φημολογία για επανεκκίνηση του προγράμματος και  της παράγωγης τους άλλα λόγω της τρέχουσας διεθνούς πολιτικής κατάστασης κάτι τέτοιο δεν φαίνεται  ιδιαίτερα πιθανό.

Σοβιετικό διαστημικό πρόγραμμα
Πύραυλοι
Στέλιος Παπακοσμάς

Ο Στέλιος Παπακοσμάς είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.

Καριέρα 
Ο Παπακοσμάς γεννήθηκε το 1969 στην Καβάλα. Ξεκίνησε να αγωνίζεται στον Αστέρα Καβάλας σε ηλικία δεκαπέντε ετών και μεταγράφηκε στον Άρη Θεσσαλονίκης το 1988. Στην πρώτη του χρονιά με τον σύλλογο της Θεσσαλονίκης, κατέλαβε την τέταρτη θέση στο ελληνικό πρωτάθλημα και συμμετείχε στον τελικό του κυπέλλου, όπου ο Άρης ηττήθηκε από τον Ολυμπιακό με 3-0 στο κλειστό της Νέας Σμύρνης.

Η ομάδα του Άρη συνέχισε την ανοδική της πορεία, συμμετέχοντας σε άλλους τρεις τελικούς, μέχρι το 1998, χωρίς όμως να κατακτήσει κάποιον τίτλο. Παρ' όλα αυτά, το 1993 συμμετείχε στο φάιναλ-φορ του Κυπέλλου Κυπελλούχων Ευρώπης στην Βερόνα και δύο χρόνια αργότερα στην Γενεύη, εδραιώνοντας τον σύλλογο σε διεθνές επίπεδο.

Ο Άρης κατέλαβε την δεύτερη θέση του ελληνικού πρωταθλήματος το 1994, ενώ το 1996 έχασε στον τελευταίο τελικό των πλέι-οφ από τον Παναθηναϊκό. Ο Παπακοσμάς κατέκτησε το μοναδικό πρωτάθλημα της καριέρας του το 1997, όταν ο Άρης με προπονητή τον Κώστα Χαριτωνίδη κατέβαλε την αντίσταση της Ορεστιάδας στην τελική φάση.

Το 1998, η ομάδα της Θεσσαλονίκης κατέλαβε την τρίτη θέση και κέρδισε το σούπερ καπ Ελλάδος, ενώ το 1999 παρέμεινε εκτός τελικής τετράδας για πρώτη φορά μετά το 1982.

Ο Παπακοσμάς μεταγράφηκε στον Παναθηναϊκό, ο οποίος κατέλαβε την έβδομη θέση το 2000 και την τρίτη το 2001.

Ακολούθησε η διετής θητεία του στον ΠΑΟΚ, με τον οποίο κατέλαβε την πέμπτη θέση το 2002 και το 2003.

Αποφασίζοντας να κλείσει την καριέρα του, αποφάσισε να επιστρέψει στον σύλλογο με τον οποίο αναδείχθηκε, τον Άρη. Παρ' όλα αυτά, ο σύλλογος βρισκόταν σε μια από τις χειρότερες περιόδους της ιστορίας του και κατετάγη ενδέκατος, με αποτέλεσμα να υποβιβασθεί στην Α2 Εθνική κατηγορία.

Στην συνέχεια, ανέλαβε καθήκοντα βοηθού προπονητή στον Άρη, όπου στην συνέχεια διετέλεσε ως διευθυντής για την σεζόν 2008-09.

Από το 2011 και έπειτα, ο Παπακοσμάς εκτελεί χρέη διαιτητή στο ελληνικό πρωτάθλημα.

Διεθνείς συμμετοχές 
Ο Στέλιος Παπακοσμάς πραγματοποίησε 20 συμμετοχές με την εθνική ομάδα πετοσφαίρισης της Ελλάδας.

Τίτλοι 
 1 Πρωταθλήματα Ελλάδας: 1997
 1 Σούπερ καπ Ελλάδας: 1998

Παραπομπές

Πηγές 
 ΠΑΠΑΚΟΣΜΑΣ ΣΤΕΛΙΟΣ - Greekvolley.com 
 Πρεμιέρα στον φιλέ! - SentraGoal
 volleynews.gr - Στέλιος ο δίκαιος! (VIDEO)

Πετοσφαιριστές της εθνικής Ελλάδος
Έλληνες αθλητές της πετοσφαίρισης
Πετοσφαιριστές Άρη
Πετοσφαιριστές ΠΑΟ
Πετοσφαιριστές ΠΑΟΚ
Συμφωνική ορχήστρα νέων Ελλάδος

Η Συμφωνική Ορχήστρα Νέων Ελλάδος (Σ.Ο.Ν.Ε.) δημιουργήθηκε το 2011, με εμπνευστή και ιδρυτή της τον 18χρονο τότε μουσικό Βαγγέλη Αραμπατζή. 

Αποτελείται από παιδιά και νέους, ηλικίας 8-30 χρονών, από όλη την Ελλάδα και εδρεύει στη Θεσσαλονίκη. Πραγματοποιεί κυρίως συναυλίες φιλανθρωπικού και εορταστικού χαρακτήρα.

Στη ΣΟΝΕ υπάγεται και η Παιδική - Νεανική Χορωδία της και οι εμφανίσεις της Σ.Ο.Ν.Ε. απαρτίζονται και από τα 2 σύνολα (Ορχήστρας – Χορωδίας).

Έχει τιμηθεί με Έπαινο μουσικής προσφοράς από τον Σύνδεσμο Φιλαρμονικών Χορωδιών Ελλάδος, από την Μουσική Εταιρεία Βορείου Ελλάδος και την Εταιρεία Μακεδονικών Σπουδών.

To 2015 συγκροτήθηκε με τη νομική μορφή Αστικής Εταιρείας Μη Κερδοσκοπικού Χαρακτήρα.

Εξωτερικοί σύνδεσμοι 
 www.ysog.eu

Οργανώσεις νέων στην Ελλάδα
Εκπαίδευση στη Θεσσαλονίκη
Μουσική στην Ελλάδα
Χορωδίες
Ορχήστρες
Όρη της Ανατολικής Αψίδας

Τα Όρη της Ανατολικής Αψίδας (Eastern Arc Mountains) είναι μια οροσειρά η οποία βρίσκεται στην Κένυα και την Τανζανία. Η οροσειρά έχει κατεύθυνση από τα βορειοανατολικά προς τα νοτιοδυτικά. Προς τα νοτιοδυτικά, οριοθετούνται από το ρήγμα που αντιπροσωπεύεται από το χάσμα Makambako που τα χωρίζει από την σειρά Kipengere. Στα βορειοανατολικά, οριοθετείται από πιο πρόσφατη ηφαιστειακή δραστηριότητα που αντιπροσωπεύεται από το Όρος Κιλιμαντζάρο. Η σειρά αποτελείται από τα παρακάτω όρη και λόφους:

 Λόφοι Ταΐτα (Taita Hills)
 Βόρεια και Νότια Πάρε Όρη (North and South Pare Mountains)
 Ανατολικά και Δυτικά Ουσαμπάρα Όρη (East and West Usambara Mountains)
 Βόρεια και Νότια Νγκούρου Όρη (North and South Nguru Mountains)
 Ουκαγκούρου Όρη (Ukaguru Mountains)
 Ουλουγκούρου Όρη (Uluguru Mountains)
 Ρουμπέχο Όρη (Rubeho Mountains)
 Ουντζούνγκουα Όρη (Udzungwa Mountains)
 Κρημνός Μαχένγκε (Mahenge Escarpment)
 Λόφος Μαλούντουε (Malundwe Hill)
 Ουβιντούντουα Όρη (Uvidundwa Mountains)

Πινακοθήκη

Παραπομπές

Εξωτερικοί σύνδεσμοι 
  http://www.whs.tfcg.org/docs/E_Arc_Mountains_World_Heritage_Nomination_100127_FINAL.pdf
  https://web.archive.org/web/20150202064152/http://www.easternarc.or.tz/mahenge

Ανατολικης Αψιδας
Ανατολικης Αψιδας
Όρη Πάρε

Τα Όρη Πάρε (αγγλ.: Pare Mountains / σουαχ.: Milima ya Upare) είναι μια οροσειρά στη βορειοανατολική Τανζανία, βορειοδυτικά των Ορέων Ουσαμπάρα. Διοικητικά, τα όρη ανήκουν στις περιοχές Μουάνγκα (Mwanga District) και Σάμε (Same District), στην Περιφέρεια Κιλιμαντζάρο (Kilimanjaro Region). Υπάρχουν δύο οροσειρές - που κυμαίνονται στα Βόρεια και Νότια και οι οποίες φθάνουν σε ύψος 2.463 μ. στην Κορυφή Σενγκένα (Shengena Peak). Αποτελούν μέρος των Ορέων της Ανατολικής Αψίδας. Οι αυτόχθονες κάτοικοι της φυλής Πάρε ζουν στην περιοχή.

Εκτός από τα παραδοσιακά διαχειριζόμενα δάση και τις δασικές περιοχές προστασίας, κυριαρχεί η γεωργική χρήση. Και στα δύο μέρη του βουνού, υπάρχουν έργα για την προώθηση του ήπιου τουρισμού.

Είδη πτηνών στα Όρη Πάρε, περιλαμβάνουν το ενδημικό είδος του Νοτίου Πάρε το Λευκό-ματο (South Pare White-eye (Zosterops winifredae)),  την Ορεινή Γερακίνα (Buteo oreophilus), τον Ελαιοδρυοκολάπτη (olive woodpecker (Mesopicos griseocephalus)), τον μυστακοφόρο tinkerbird (Pogoniulus leucomystax) και την Αφρικανικού Λόφου Φλύαρη (African hill babbler (Pseudoalcippe abyssinica)). 

Αυτό το ορεινό τμήμα φιλοξενεί τρία είδη σπονδυλωτών μοναδικά στα βουνά της Ανατολικής Αψίδας. 

Κατά τη διάρκεια της Γερμανικής κατοχής, η περιοχή γύρω από το Neu-Hornow (σύγχρονο Σούμε (Shume)), χρησιμοποιήθηκε για την εξαγωγή ξυλείας κατά μήκος της Σιδηροδρομικής Γραμμής Ουσαμπάρα (Usambara Railway).

Πινακοθήκη

Δείτε επίσης
 Όρη της Ανατολικής Αψίδας
 Ουσαμπάρα Όρη
 Νγκούρου Όρη
 Ουλουγκούρου Όρη

Παραπομπές 

Παρε
Παρε
Πάκο Ραμπάν

Ο Πάκο Ραμπάν (Paco Rabanne, πλήρες όνομα, Francisco "Paco" Rabanedacuervo ) είναι διεθνούς φήμης Ισπανός σχεδιαστής μόδας.

Βιογραφία
Γεννήθηκε στις 18 Φεβρουαρίου 1934 στο Σαν Σεμπαστιάν της Βασκωνίας στην Ισπανία. Με την έναρξη του Ισπανικού Εμφυλίου αυτός και η μητέρα του, η οποία εργαζόταν ως μοδίστρα, διέφυγαν Γαλλία. Εκεί, μεγαλώνοντας σπούδασε αρχιτεκτονική στην Σχολή Καλών Τεχνών του Παρισίου, από την οποία αποφοίτησε το 1964, γρήγορα όμως προτίμησε να ασχοληθεί με το χώρο της μόδας.

Ξεκίνησε τη σταδιοδρομία του από οίκους μόδας όπως οι Givenchy, Dior και Balenciaga ενώ από το 1966 ξεκίνησε να παρουσιάζει τις δικές του δημιουργίες, οι οποίες σύντομα ξεχώρισαν τόσο όσον αφορά τον τομέα της ένδυσης όσο και στα κοσμήματα. Την ίδια δεκαετία, ο  Ραμπάν από κοινού με τους Αντρέ Κουρέζ και Ρούντι Γκερνράιχ συνέβαλαν στη μεταστροφή της γυναικείας μόδας από το σοφιστικέ στιλ σε πιο λιτές και  «κοριτσίστικες» προτιμήσεις. ενώ η τέχνη και η αρχιτεκτονική χρησίμευσαν ως πηγές έμπνευσής του. Το 1968, δημιούργησε το φόρεμα της Τζέιν Φόντα για την ταινία Μπαρμπαρέλα. ενώ κατά τη δεκαετία του 1970, ο Ραμπάν ήταν ο πρώτος σχεδιαστής μόδας που χρησιμοποίησε στις επιδείξεις του μαύρα μοντέλα, ενέργεια πρωτόγνωρη για την εποχή. Το 1989 έλαβε το βραβείο Golden Thimble στο πρώτο διεθνές φεστιβάλ μόδας ενώ κατά τη δεκαετία του 1990 προσανατολίστηκε στη χρήση πιο μαλακών υλικών για τις δημιουργίες του. Πέραν από τα φορέματα και τα κοσμήματα, ο Ραμπάν έχει προχωρήσει και στη δημιουργία σειρών αρωμάτων για άνδρες και γυναίκες.

Γκαλερί

Παραπομπές

Εξωτερικοί σύνδεσμοι 

Ισπανοί σχεδιαστές μόδας
Κοινό Ευρωπαϊκό Πλαίσιο Αναφοράς για τις Γλώσσες

Το Κοινό Ευρωπαϊκό Πλαίσιο Αναφοράς για τις Γλώσσες: Μάθηση, Διδασκαλία, Αξιολόγηση, (ΚΕΠΑ, αγγλικά; Common European Framework of Reference for Languages: Learning, Teaching, Assessment, CEFR) αποτελεί μια κατευθυντήρια γραμμή που χρησιμοποιείται για να περιγράψει τα επιτεύγματα μαθητών ξένων γλωσσών σε όλη την Ευρώπη και, όλο και περισσότερο, σε άλλες χώρες (για παράδειγμα, Κολομβία και Φιλιππίνες).

Ήταν μαζί με το Συμβούλιο της Ευρώπης, το κύριο μέρος του έργου «Εκμάθηση Γλωσσών για την Ευρωπαϊκή Ιθαγένεια» μεταξύ του 1989 και του 1996. Κύριος στόχος του είναι να παρέχει μια μέθοδο μάθησης, διδασκαλίας και αξιολόγησης η οποία εφαρμόζεται σε όλες τις γλώσσες στην Ευρώπη. Τον Νοέμβριο του 2001, ένα ψήφισμα του Συμβουλίου της Ευρωπαϊκής Ένωσης συνέστησε τη χρήση του ΚΕΠΑ (CEFR) για τη δημιουργία συστημάτων επικύρωσης της γλωσσικής ικανότητας. Τα έξι επίπεδα αναφοράς, γίνονται ευρέως αποδεκτά ως το ευρωπαϊκό πρότυπο για τη βαθμολόγηση της γλωσσικής επάρκειας του ατόμου.

Παραπομπές

Εξωτερικοί σύνδεσμοι 
 Η σελίδα του ΚΕΠΑ στο Συμβούλιο της Ευρώπης
 Ευρωπαϊκό Κοινοβούλιο (PDF)

Συμβούλιο της Ευρώπης
Τζέιμς Χάρντεν

Ο Τζέιμς Έντουαρτ Χάρντεν (James Edward Harden Jr., γεννήθηκε 26 Αυγούστου 1989) είναι  Αμερικανός καλαθοσφαιριστής του NBA που αγωνίζεται ως σούτινγκ γκαρντ. 

Γεννήθηκε στο Λος Άντζελες των Η.Π.Α. Αγωνίζεται στους Φιλαδέλφεια 76ερς στην θέση του σούτινγκ γκαρντ. Έχει ύψος 1 μέτρο και 96 εκατοστά και ζυγίζει 100 κιλά. Έχει πάρει το Βραβείο NBA Καλύτερου Έκτου Παίκτη και το Βραβείο NBA Καλύτερης Πεντάδας. Ξεκίνησε την καριέρα του στους Οκλαχόμα Σίτι Θάντερ όπου κέρδισε βραβεία όπως το Pacific-12 Conference Men's Basketball Player of the Year το 2009 και την επιλογή του στην δεύτερη καλύτερη ομάδα των πρωτοεμφανιζόμενων του NBA  2010. Από το 2013 έως τις αρχές του 2021 αγωνιζόταν στους Χιούστον Ρόκετς, όποτε και ανταλλάχθηκε στους Μπρούκλιν Νέτς. Την σεζόν 2017-18 κέρδισε το βραβείο του πολυτιμότερου παίκτη της κανονικής περιόδου (MVP), ενώ ακολούθησε μία σεζόν που κατέγραψε τον 7ο υψηλότερο μέσο όρο σεζόν στην ιστορία του πρωταθλήματος με 36,1 πόντους ανά αγώνα. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Παραπομπές

Εξωτερικοί σύνδεσμοι 
 
 Αναλυτικά στατιστικά καριέρας  

Αμερικανοί καλαθοσφαιριστές
Καλαθοσφαιριστές Εθνικής Ηνωμένων Πολιτειών Αμερικής
Καλαθοσφαιριστές του NBA 
Καλαθοσφαιριστές Οκλαχόμα Σίτι Θάντερ
Καλαθοσφαιριστές Χιούστον Ρόκετς
Καλαθοσφαιριστές All-Star Game (NBA)
Παίκτες νικητές Παγκοσμίου Κυπέλλου FIBA
Καλαθοσφαιριστές στους Θερινούς Ολυμπιακούς Αγώνες 2012
Ολυμπιονίκες της καλαθοσφαίρισης
Αμερικανοί Ολυμπιονίκες
Χρήστος Φωτίου

Ο Χρήστος Φωτίου (γενν. 1939) είναι Έλληνας δικηγόρος και πολιτικός. Έχει διατελέσει βουλευτής και υφυπουργός με το ΠΑΣΟΚ, δήμαρχος Κερατσινίου, νομάρχης Πειραιά και Νήσων και πρόεδρος του ΝΑΤ (Ναυτικό Απομαχικό Ταμείο).

Βιογραφικά στοιχεία
Γεννήθηκε το 1939 στον Πειραιά. Σπούδασε στη Νομική Σχολή Αθηνών και άσκησε τη δικηγορία. Κατά την περίοδο της χούντας των συνταγματαρχών (1967-74), εξορίστηκε για ένα χρόνο στη Γυάρο ως μέλος της Διοικουσας Επιτροπης της ΕΔΑ και στελεχος της νεολαιας Λαμπρακη. Μεταπολιτευτικά εκλέχθηκε δήμαρχος Κερατσινίου (1975-78) και βουλευτής Β΄ Πειραιά του ΠΑΣΟΚ (1981-89). Διετέλεσε υφυπουργός Εμπορίου από τον Απρίλιο του 1986 μέχρι τον Οκτώβριο του ίδιου έτους.

Στη συνέχεια υπήρξε ο πρώτος αιρετός νομάρχης Πειραιά (1994-98), ενώ το 1998 ήταν υποψήφιος δήμαρχος Πειραια.

Διετέλεσε πρόεδρος του ΝΑΤ (Ναυτικό Απομαχικό Ταμείο) από το 2010 ως το 2013.

Υπήρξε πρόεδρος & διευθύνων σύμβουλος της ασφαλιστικής εταιρείας ΕΣΤΙΑ Α.Ε. και της ΠΡΟΤΥΠΟΣ ΚΤΗΜΑΤΙΚΗ ΤΟΥΡΙΣΤΙΚΗ Α.Ε. (πρώην Εταιρεία Λιπασμάτων). Είναι νυμφευμένος με την Ελένη Οικονόμου και πατέρας τριών παιδιών.

Πηγές

Έλληνες δικηγόροι
Βουλευτές εκλεγμένοι με το ΠΑΣΟΚ
Βουλευτές Β' Πειραιά
Έλληνες υφυπουργοί Εμπορίου
Νομάρχες Πειραιά
Μέλη του Πανελλήνιου Απελευθερωτικού Κινήματος
Μαλτέζ

Τα μαλτέζ είναι μικρόσωμη μακρύτριχη ράτσα σκύλος / σκύλου. Το όνομά τους θεωρείται ότι το πήραν από το νησί της Μάλτας. Η προέλευσή τους είναι ιταλική. Το τρίχωμά τους είναι λευκό και μακρύ και τα μάτια τους καφέ. Επίσης δεν μαδάνε, παρά μόνο όταν είναι οι μέρες που πρέπει να κουρευτούν. Πολλές φορές δακρύζουν και με ένα απαλό πανάκι πρέπει να σκουπίζονται κάτω από τα μάτια. Δεν χρειάζονται πολλή άσκηση και γι' αυτό θεωρούνται ιδανικά για διαμερίσματα.  
                   Διάρκεια ζωής : 14-18 έτη ( χρόνια ).
Μέγεθος : 18-25 εκ..
 Βάρος : 3-4 κιλά.
Είναι πολύ φιλικά με τα παιδιά, δεν δημιουργούν θόρυβο ,είναι πολύ χαριτωμένα και Δεν μεγαλώνουν πολύ.

Εξωτερικοί σύνδεσμοι

Κατηγορία :Φυλές σκύλων
Κατηγορία :Φυλές σκύλων της Διεθνούς Κυνολογικής Ομοσπονδίας
Ραμ Εμάνουελ

Ο Ραμ Εμάνουελ (Rahm Israel Emanuel, 29 Νοεμβρίου 1959) είναι Αμερικανός πολιτικός που από το 2011 είναι δήμαρχος του Σικάγο.

Βιογραφικά στοιχεία 

Γεννήθηκε στο Σικάγο και κατάγεται από εβραϊκή οικογένεια. Την περίοδο 1993 - 1998 διετέλεσε σύμβουλος του προέδρου των ΗΠΑ, Μπιλ Κλίντον. Το 2003 εξελέγη βουλευτής στο Κογκρέσο, θέση στην οποία παρέμεινε μέχρι το 2009. Το ίδιο έτος διορίστηκε προσωπάρχης του Λευκού Οίκου, θέση από την οποία παραιτήθηκε δύο χρόνια αργότερα για να θέσει υποψηφιότητα για δήμαρχος του Σικάγο, οπότε και εξελέγη. Επανεξελέγη το 2015. 

Είναι παντρεμένος και έχει παιδιά.

Πολιτικοί του Δημοκρατικού Κόμματος (ΗΠΑ)
Σικάγο